procesaur/Wiki.mk huggingface dataset:
Катедрала Свети Јован Крстител (Варшава)

Катедралата Свети Јован Крстител (полски: ''Bazylika archikatedralna św. Jana Chrzciciela '') е црква која се наоѓа во Варшава, Полска. Христијанската катедрала е една од трите катедрали во полската престолнина, која се наоѓа во Стариот град и е вклучена во списокот на светското наследство на УНЕСКО.
Каедралата била изградена во текот на 14 век во готска архитектура, и во текот на средниот век служела како место за крунисување и погребување на Војводите од Мазовија. Катедралата била реновирана во времето кога бил изграден Кралската палата во времето на Ана Јагиелонска во доцниот 16 век. По крајот на седницата во која бил усвоен Уставот од 3 мај 1791 година, кралот Станислав август Пониатовски отишол во катедралата за да положи заклетва пред олтарот, во име на Бог.
Црквата на неколкупати била обновувана, особено во текот на 19 век. Во текот на Втората светска војна, катедралата била опожарена и оштетена, а по крајот на истата била обновена во готски стил.
Катедрала Свети Јован Крстител и Јован Богослов (Торуњ)

Катедралата Свети Јаков (полски: ''Bazylika katedralna św. Jana Chrzciciela i św. Jana Ewangelisty w Toruniu'') е црква која се наоѓа во Торуњ, Полска. Таа е мала базилика која е една од трите цркви во градот изградени во готска архитектура. Првата црква била изградена во 13 век. Во текот на 14 век и 15 век била на неколкупати реконструирана и реновирана.
Identi.ca

Identi.ca е сервис за социјално вмрежување и микроблогирање со отворен код. Работи на основа на пакетот за микроблогирање StatusNet и им овозможува на корисниците да испраќаат (објавуваат) текстуални пораки (наречени „забелешки“) со должина до 140 знаци. Иако има доста сличности со Twitter во замислата и во работата, Identi.ca има голем број можности што моментално ги нема Twitter, како на пример XMPP поддршка, геолоцирање, лични облаци од ознаки и групи. Покрај ова, Identi.ca дозволува слободен извоз и размена на лични податоци и податоци за пријатели врз основа на FOAF стандардот. Со ова забелешките можат каналски да се објавуваат во сметка на Twitter или дсруг сервис, а можат и да се пренесуваат во приватен систем сличен на Yammer.
Сервисот добил над 8.000 регистрации и 19.000 објави во првите 24 часа од неговото пуштање, а достигнал 1.000,000 забелешки на 4 ноември 2008. Во јануари 2009 инвеститорска група од Монтреал дала финансиски влог во identi.ca. Како резултат на тоа, на 23 јануари 2009 е пуштена усовршена верзија и предизајнирана страница.
На 30 март 2009 Control Yourself (оттогаш преименуван во StatusNet Inc) најавиле дека Identi.ca ќе стане дел од сервис за вдомување на микроблогирање наречен status.net, кој ќе биде пуштен во мај 2009. Status.net нуди поединечни микроблогови во поддомен по избор на корисникот. Identi.ca и понатаму останува бесплатен. Сите забелешки се објавуваат под лиценцата Creative Commons Наведи извор 3.0 по основно, но клиентите кои плаќаат ќе имаат право да изберат поинаква лиценца.
Интерфејсот и функционалноста на Identi.ca се наполно прилагодени на македонски јазик.
1 Поврзано
* Споредба на сервиси за микроблогирање
* StatusNet
* Brightkite
* Jaiku
* Qaiku
* Twitter
2 Наводи
***
Временско отстапување

Временско отстапување или часовно отстапување е утврдено со меѓународна спогодба како бројот на часови и минути од координираното универзално време (GMT, приближно). Многу часовни појаси користат две временски отстапувања: едно за стандардно време, и едно за летно сметање на времето.
1 Поврзано
* Список на часовни појаси
Академска црква во Вислица

Академска црква во Вислица (полски: ''Bazylika kolegiacka Narodzenia Najświętszej Marii Panny w Wiślicy'') е црква која се наоѓа во Вислица, Полска. Христијанскиот храм е изграден во готска архитектура во 1350 година, во времето на кралот Касимир III од Полска. Таа била изградена врз темелите на две рани цркви, од кои останала само криптата. Од 8 септември 2005 година била редизајнирана како базилика.
Орохидрографија на Македонија

„Орохидрографиja на Македонија“ е книга на познатиот бугарски географ и политичар Васил К’нчов. Отпечатана е и издадена на бугарски јазик во пловдивската печатница „Христо Г. Данов“ во 1911 година. Издадена е посмртно од Бугарската академија на науките во Софија, под редакција на професор Анастас Иширков.
Основна тема на книгата е орохидрографијата на Македонија, која според авторот тешко се одредува географски или административно, и се дефинира преку етнографската самоидентификација на населението. Според К’нчов, ''месните Бугари и Куцовласи се нарекуваат самите Македонци и околните народи ги нарекуваат така'', а пак Турците, Арнаутите и Грците од Македонија - не се нарекуваат Македонци, но го користат името „Македонија“ за означување на родната земја.
StatusNet

StatusNet (порано Laconica) е опслужувач за микроблогирање со отворен код напишан во PHP кој го користи OpenMicroBlogging стандардот за интероперабилност помеѓу инсталации. Иако нуди можности слични на Twitter, StatusNet овозможува потенцијал за отворена, меѓуслужбена и дистрибуирана комуникација помеѓу микроблогерските заедници. Фирмите и поединците може да го инсталираат и да раководат со сопствена служба и податоци. Посредникот на StatusNet е достапен на разни јазици, вклучувајќи го македонскиот.
1 Истакнати примени
StatusNet се користи на неколку десетини јавни служби.
1.1 Identi.ca
За првпат StatusNet (како Laconica) нашол примена на службата за отворено микроблогирање Identi.ca. Оваа служба е овозможена од самите создавачи на StatusNet, StatusNet Inc., и нуди слободни и бесплатни сметки за јавноста и советодавни напатствија и помош за верзијата на StatusNet за инсталирање.
1.2 TWiT Army
Друга популарна страница со StatusNet е TWiT Army на „This Week in Tech“.
1.3 ETER.mk (македонски)
На StatusNet работи , македонска страница за микроблогирање на овозможена од
2 Можности
* Подновувања со XMPP/Jabber/Google Talk клиент
* OpenID корисничка потврда
* Поддржува Federation, што дава можност за претплаќање на забелешки од корисници на оддалечена служба преку протоколот OpenMicroBlogging
* СМС - подновувања и известувања
* API компатибилен со Twitter
* Тарабни ознаки
* Повеќејазичен посредник (со помош на Gettext), со целосна поддршка на македонски
* Посредно објавување на Twitter
* Интеграција со Facebook
* Групи
* Автоматско скратување на URL-адреси
* Геоположби и карти
* Поднова на каналот во живо
* Прилози (додавање податотеки, слики, аудио и видео снимки)
* Вметнување содржини од други мрежни места како YouTube, Flickr итн.
Upcoming priority features:* Повеќе Ajax-овиден посредник
* Посредно објавување на Jaiku, Plurk итн.
* Извлекување на пораки од Twitter, Plurk, Jaiku итн.
3 Поврзано
* Споредба на служби за миклоблогирање
4 Наводи
4.1 Општи
*** - ја објаснува разликата помеѓу Identi.ca и другите служби за микроблогирање.
4.2 Македонски
* , страница за микроблогирање овозможена од
Петар II Караѓорѓевиќ

Петар II Караѓорѓевиќ (6 септември 1923- 3 ноември 1970) бил последниот крал на Југославија. Петар е син на крал Александар I Караѓорѓевиќ и кралицата Марија Караѓорѓевиќ.
1 Биографија
По атентатот на неговиот татко Александар I Караѓорѓевиќ во Марсеј, Петар беше малолетен па наместо него власта ја презеде намесништво на чело со неговиот стрико Павле Караѓорѓевиќ. После државниот удар врз Павле Караѓорѓевиќ, Петар е прогласен за полнолетен и тој станува крал на Југославија. Петар беше крал на Југославија само 19 дена односно до 9 ноември. После укинувањето на монархијата Петар заминува во егзил. Петар бил во егзил во Грција, Ерусалим, Египет, Лондон а последните години ги поминува во Соединетите Американски Држави каде и умира одвоен од семејството.
2 Користена литература
* Petar. ''A King's Heritage; The Memoirs of King Peter II of Yugoslavia''. London: Cassell, 1955.
Кокосова вода

Кокосова вода е чиста течност која се наоѓа внатре во младите кокосови ореви (плодови на кокосовата палма). Се разликува од кокосовото млеко. При созревањето на плодот кокосовата вода постепено се заменува со кокосовото месо и воздух. Мошне младиот кокос има малку месо, кое пак е мошне меко, речиси како гел. Кокосовата вода веќе е долго време популарна напивка во тропските подрачја, особено во Југоисточна Азија, островите во Тихиот Океан како на пр. на Хаваите и Карибите, каде е достапен свеж, во конзерва или шишиња. Не содржи мрснотии и има ниска калорична вредност (16,7 калории односно 70 килоџули на 100 грама).
Кокосовата вода за пиење внимателно се флашира и се продава низ бројни места. Овие се обично азиски зелени кокосови ореви чија надворешна зелена кора е отстранета а остатокот обвиткан во пластика. Во Средна Америка, особено во Костарика и Панама се продаваат на прометни автопатишта или на плажите; таму кокосовата вода се нарекува "agua de pipa", при што кокосот се отвора пред самите муштерии за да се уверат дека е свеж. Во Бразил кокосовата вода се нарекува "água de coco", и е најпродаваниот сок по сокот од портокали. Кокосовата вода може исто така што биде достапен и во конзерви или во тетра-пак (честопати со додаден кокосов гел) а се продава и како спортски пијалак поради високите количества на калиум и минерали. Всушност една полна шолја кокосова вода содржи повеќе електролити отколку повеќето спортски пијалации и повеќе калиум отколку бананата
Иако луѓето сакаат различни вкусови на кокосовата вода, претежно најпопуларен е зелениот кокосов орев кој има неколку старосни пеги. Кокосовите ореви од различни места во светот имаат и различен вкус. На пр. индискиот кокосов орев оди накај посладок, додека бразилскиот има поумерен вкус, а бангладешкиот (поради составот на почвата) е со изразито слатка вода и месо со мала нијанса на соленкост слично на индискиот.
Кокосовата вода се употребува исто така како интравенозна хидративна течност во некои земји во развој каде што медицинскиот солен раствор не е достапен.
.
Состав на кокосовата вода, %
Вода, 95.5
Азот, 0.05
Фосфорна киселина, 0.56
Калиум, 0.25
Калциум оксид, 0.69
Магнезиум оксид, 0.59
, mg/100g
Железо, 0.5
Вкупно цврсти материи, 4.71
Редуцирачки шеќери, 0.80
Вкупно шеќери, 2.08
Пепел, 0.62
Извор: Pandalai, K. M. (1958). Кокосовата вода и нејзината употреба. (Coconut water and its uses) Coconut Bull. ''12'', No. 5, 167-173.
1 Берба
Свежите кокосови ореви за пиење вообичаено се берат од дрвјата додека се зелени. Може да се избуши дупка во оревот за да се дојде до течноста и месото. Кај младите кокосови ореви постои можност течноста и воздухот да бидат под притисок и можат благо да прснат кога првин внатрешната лушпа е пенетрирана. Кокосовите ореви кои веќе паднале на земја се подложни на гнилеж и оштетувања од страна на инсекти и животни.
2 Погледни исто
* Кокосов крем
* Кокосово млеко
?!

„?!“ е прво EP на Fighting Windmills кое содржи 4 песни кои се дел од песните снимени како демо за нивниот втор албум. Издадено е за PMG Recordings, а промоцијата се случи во февруари 2010.
„?!“ - 2010
1, Како бе Паоло Коелјо?!
2, Дедо мраз не постои!
3, Недела Попладне...
4, Видеото ќе ја убие тезгата!
1 На ова EP Fighting Windmills се:
* Ена Балова: виолина и вокал
* Филип Букршлиев – Бука: гитара и вокал
* Филип Вирановски – БумБар: бас и вокал
* Мартин Тодоров – Мачак: тапани
* Никола Ивановски - труба
Fighting Windmills

Fighting Windmills (F.W!) е бенд од Скопје, Македонија. Официјално бендот беше основан кога Бука (гитара, вокал), БумБар (бас) и Ена (виолина, вокал) беа разочарани од расформирањето на нивниот претходен бенд Таратур, но и цврсто решени да продолжат со правењето музика. Нешто подоцна им се придружи во бендот и Нина (тапани).
1 Почетоци
Од есента 2007 бендот забрзано почнува да работи, за кратко време создава многу песни. Првиот настап на Fighting Windmills се случи на 20.октомври.2007 во клубот Кастро во Скопје, на кој се надоврзаа многу други настапи. До ден денес тие имаат свирено со значајни имиња од македонската, регионалната и светската сцена како The Toasters, Ringispil, Elvis Jackson, Jabolko za Daskalot, White Noise In The White Room, Културно Уметнички Работници, PMG Kolektiv, Dz Dz, Analena, Plus Dots… свиреа и на првиот Скопски Пиволенд, свиреа и на вториот Скопски Пиволенд и многу други. Најзначајниот настап на бендот е настапот на EXIT фестивалот во Нови Сад, летото 2008.
2 "Аграрни реформи и варијации на тема..."
Истата година го снимаат албумот „Аграрни реформи и варијации на тема...“ кој содржи 15 песни, издаден за Литиум Рекордс. Големата промоција на албумот се случи како дел од Таксират 10 фестивалот, на која бендот ја делеше сцената со Рамбо Амадеус.
3 EP - "?!"
Во почетокот на 2009 им се приклучува нов член во бендот, Никола (труба), а набрзо потоа на местото тапанар доаѓа Мачак. Бендот во овој состав издава EP со 4 песни насловено “?!"
” издадено во 2010 за PMG Recordings.
Според непишаното правило на овој бенд, за секое ново издание да имаат нов тапанар, така и за вториот нивни албум на кој моментално работат го ангажираа Дарко за таа позиција. Албумот треба да биде издаден кон крајот на 2010 година.
4 Дискографија
Година, Име, Издавачка куќа
2008, ''Аграрни реформи и варијации на тема...'', Lithium Records
2010, ''EP - ?!'', PMG Recordings
Аграрни реформи и варијации на тема...

„Аграрни реформи и варијации на тема...“ е прв албум на Fighting Windmills. Издаден за Lithium Records во 2008 година. На албумот има 15 песни работени во периодот од средината на 2007 до средината на 2008 година. Албумот е снимен во студиото Кај Трајче, сниман и миксан од страна на Трајче Митревски и Дарко Поповски – Блуз во мај 2008 година.
Промоцијата на албумот се случи во декември 2008 година во склоп на Таксират 10 фестивалот, на вечерта предвидена за промоција на албуми, на која настапија заедно со Рамбо Амадеус.
Омотот за албумот е работен од страна на Јован Балов. Снимени се два спота за нумери од овој албум, едниот за песната „Одата за една Нула“ комплетно изработен од Јован Балов и другиот за песната „Моето `Најдобро Другарче`“ работен со 3D Production Studio во соработка со членовите на бендот.
„Аграрни реформи и варијации на тема...“ - 2008
1, Аграрни реформи...
2, Алиса на ганџа!
3, Плашиш-Убиеш!
4, Диши! Издишан човеку...
5, Одата за една Нула.
6, Ѕидчето!
7, Моето “ Најдобро другарче”
8, А што ако тоа што го чекаш, навистина дојде?!
9, Цетчињата.
10, Засукај го тој Брк!
11, Ние сме Хард-Кор, освен кога не сме!
12, Енче сонува.
13, Мажето со розова маичка...
14, Тротоарчето на мојот крај.
15, Голем, шарен, нервен... СЛОН!
1 На овој албум Fighting Windmills се:
* Ена Балова: вокал и виолина
* Филип Букршлиев – Бука: гитара и вокал
* Филип Вирановски – БумБар: бас и вокал
* Нина Георгиева: тапани и вокал
Зимски олимписки игри 1932

III Зимски олимписки игри се одржале од 4 февруари до 15 февруари 1932 година во Лејк Плесид, САД. Игрите требале да се одржат во Биг Пинес, Калифорнија, но поради времеснките услови и недостатокот од снег, биле префрлени во Лејк Плесид.
Игрите се одржале во време на големата економска криза, со што организацијата била отежната и делумно трошоците за организација биле покриени со приватни донации.
1 Краток преглед
* Игрите официјално биле прогласени за отворени од страна на гувернерот на Њујорк, Френклин Делано Рузвелт, кој истата година бил избран за претседател на САД.
* Соња Хени го одбранила златото, освоено во уметничко лизгање во женска конкуренција од претходните игри. Златото го одбранила и француската спортска двојка Андре Жоли и Пјер Бруне, но истото не успеал да го направи Гилис Графстром, кој завршил втор, зад Австриецот Карл Шрефер, со што не успеал да го освои и четвртото последователно злато на Олимписките игри.
* Ирвинг Џафи победил во трките на 5000 и 10000 m во брзо лизгање, победувајќи го во трката на 10000 m првакот од претходните игри и актуелен светски рекордер Ивар Балангруд, со предност помала од 5 m.
2 Спортови
Медали биле доделени во 14 дисциплини во 4 спортови. Демонстративни спортови биле карлингот, трки со санки, влечени од кучиња и брзо лизгање за жени.
3 Распоред на натпревари
Во продолжение е даден распоред на натпреварите по натпреварувачки денови, но само во спортовите за кои биле доделени медали.
4 Земји-учеснички
Поради влијанието на големата економска криза, на игрите учествувале само 252 спортисти од 17 земји. Немало земји, кои за првпат испратиле спортисти, а учеството во однос на претходните игри го откажале: Аргентина, Естонија, Летонија, Литванија, Луксембург, Мексико, Холандија и Кралството Југославија.
5 Освојувачи на медали
1, 6, 4, 2, 12
2, 3, 4, 3, 10
3, Канада, 1, 1, 5, 7
4, 1, 2, 0, 3
5, 1, 1, 1, 3
6, 1, 1, 0, 2
7, 1, 0, 0, 1
8, 0, 1, 0, 1
9, 0, 0, 2, 2
10, 0, 0, 1, 1
6 Поврзано
* Олимписки игри
* Зимски олимписки игри
* Меѓународен олимписки комитет
Катедрала „Св. Никола“ (Бјелско-Бјала)

Катедралата Свети Никола (полски: ''Katedra św. Mikołaja w Bielsku-Białej'') е црква која се наоѓа во Бјелско-Бјала, Шлеско Војводство, Полска. Објектот бил изграден во периодот помеѓу 1443 и 1447 година, за да во текот на XX век биде скоро целосно реконструирана. Нејзината кула е висока 61 метар.
Зимски олимписки игри 1928

II Зимски олимписки игри се одржале од 11 до 28 јануари 1928 година во Санкт Мориц, Швајцарија. Тоа биле првите Зимски олимписки игри, кои не се одржале во склоп на Летните олимписки игри. Претходните Зимски олимписки игри, додатно биле именувани како „зисмки“, отакако биле организирани како дел од биле одржане као дел од Летните олимписки игри во 1924.
1 Краток преглед
* Соња Хени од Норвешка освоила злато во уметничко лизгање во женска конкуренција со само 15 години. Таа освоила златни медали и на следните две Олимписки игри.
* Лизгачот Гилис Графстром од Шведска го освоил треттото последователно злато во уметничко лизгање во машка конкуреција.
* Клас Дунберг од Финска освоил два златни медали во брзо лизгање (во трките на 500 и 1500 m), додека Ивар Балангруд од Норвешка победил во трката на 5000 m и освоил бронза во трката на 1500 m, со што го започнал успешното учество на Зимските олимписки игри.
* Хокеарската репрезентација на Канада ја потврдила доминацијата во спортот, освојувајќи го златниот медал без примен гол, со гол-разлика 38-0.
2 Спортови
Медали биле доделени во 14 дисциплини во 6 спортови. Демонстративни спортови на игрите биле воена патрола (спорт сличен на биатлон) и еден вид на тркачки спорт со санки, влечени од кучиња, при што возачот бил на скии, а не на санката.
3 Распоред на натпревари
Во продолжение е даден распоред на натпреварите по натпреварувачки денови, но само во спортовите за кои биле доделени медали.
4 Земји-учеснички
На игрите учествувале 464 спортисти од 25 земји. Своето прво учество го забележале: Аргентина (прва земја од јужната полутопка којашто учествувала на Зимските олимписки игри), Германија, Естонија, Јапонија, Литванија, Луксембург, Мексико, Романија и Холандија.
5 Освојувачи на медали
1, 6, 4, 5, 15
2, 2, 2, 2, 6
3, 2, 2, 1, 5
4, 2, 1, 1, 4
5, Канада, 1, 0, 0, 1
1, 0, 0, 1
7, 0, 3, 1, 4
8, 0, 0, 1, 1
0, 0, 1, 1
0, 0, 1, 1
0, 0, 1, 1
0, 0, 1, 1
6 Поврзано
* Олимписки игри
* Зимски олимписки игри
* Меѓународен олимписки комитет
Планетариум

Планетариум e театар изграден првенствено за образовни или забавни презентации од областа на астрономијата, за ноќното небо или за обуки по навигација според ѕвезди. Доминантната одлика на повеќето планетариуми е екран за проектирање во вид на купола на кои се прикажуваат сцени со ѕвезди, планети и други небесни тела. Небесните сцени може да се создадат со користење широка лепеза технологии, од прецизно изработени „ѕвездени топки“ кои комбинираат оптичка и електромагнетна технологија, прожектор за слајдови, видео и проектори за купола, како и ласери. Без разлика на тоа која технологија се користи, целта е да се поврзат со цел да се прикаже точно релативното движење на небото. Типичните системи може да бидат подесени да го покажуваат небото во било која точка во времето, во минатото или сегашноста, или пак да го прикажат распоредот на ѕвездите на небото како што се гледа од некоја друга точка на Земјата.
Пелплински манастир

Пелплински манастир или Катедрална базилика „Успение на Пресвета Богородица“ |Bazylika katedralna Wniebowzięcia Najświętszej Maryi Panny w Pelplinie, (|Polplinum) — поранешен цистерцитски манастир кој се наоѓа во истоимениот град, Полска. Тој бил основан во 1258 г. од страна на поморскиот војвода Самбор II. Со указ на пруската влада на 5 март 1823 г. објектот бил распуштен.
Калварја Зебрзидовска

Комплекс Калварја Зебрзидовска (полски: ''Sanktuarium pasyjno-maryjne w Kalwarii Zebrzydowskiej'') претставува архитектонски комплекс и парк кој бил изграден во 17 век во времето на контрареформацијата и создавањето на Калвариската католичка црква во Европа. Паркот се наоѓа во близина на градот Калварја Зебрзидовска. Од 1999 година, комплексот бил вклучен во списокот на културно наследство на УНЕСКО.
1 Историја
Калварја Зебрзидовска бил основан во 1600 година од страна на Миколај Зебрзидовски, војвода од Краков од редот Францискани, чувари на Светиот Гроб во Ерусалим.
2 Структура
*''Базиликата Света Марија'' била изградена во периодот од 1603-1609 година*''Капелата Еце Хомо'' била изградена во периодот од 1605-1609*''Капелата на распетиото'' била изградена од 1600-1601. It was constructed between 1600-1601.
3 Слики
Менг-це (книга)

Менг-це или Менциј (孟子, пинјин: ''Mèng zǐ'') е збирка анегдоти и разговори на конфуцијанскиот филозофот Менг-це. Делото датира од втората половина на IV век п.н.е.. Делото било прогласено за канонски конфуцијански текст од голема важност за време на династијата Сунг. Џу-сји делото го класификувал како една од Четирите книги кои станале канонски текстови на неоконфуцијанството.
Четири книги и пет класици

Четирите книги и петте класици (упр. 四书五经, трад. 四書五經, пинјин: Sìshū Wŭjīng, мак. „Сешу вуѓинг“) се авторитативни дела од традицијата на конфуцијанството во Кина напишани пред 300 п.н.е.
1 Пет книги
Четирите книги се класични кинески списи одбрани од Џу Си од династијата Сунг како вовед во конфуцијанството:
* „Големото учење“ (大學, Да сјуе)
* „Учење за средниот пат“ (中庸, Џунг-јунг)
* „Аналекти“ (論語, Лин-ји)
* „Менг-це“ (孟子, Менг-ѕе).
2 Пет класици
Петте класици е зборник од пет древни кинески книги на кои се сметаат за основа на конфуцијанството. Според преданијата нивен собирач или уредник е самиот Конфуциј. Тие книги се:
* „Книга на промените“ (易經, И-ѓинг)
* „Книга на поезијата“ (詩經, Ше-ѓинг)
* „Книга на обредите“ (禮記, Ли-ѓи)
* „Книга на записите“ (書經, Шу-ѓинг)
* „Пролетно-есенски летопис“ (春秋, Чуен-ќу)
3 Поврзано
* Класични кинески текстови
* Кинеска книжевност
* Тринаесет класици
Сукало

Сукало или оклагија — кујнско помагало во форма на цилиндар, во должина помеѓу 20 и 40 см и обем од 4 до 5 см. Одредени специјализирани видови на сукала се шупливи и овозможуваат полнење со топла или ладна вода, иако овој вид поретко се сретнува. Сукалото се користи за развлекување на тесто и подготовка на пекарски и слаткарски производи, особено тестенини, торти, колачи, штрудли и слични кулинарски производи во домашни услови. Вообичаено во Македонија сукалата се изработуват од дрво (првенствено бука и јавор), иако на пазарот можат да се најдат сукала изработени од разновидни материјали. Како алтернативни материјали за производство на сукала се јавуваат стаклото, пластиката, некорозивни метали и мермер.
Висок степен на хигиена е од извонредно значење во одржување на сукалата, бидејќи постојаната изложеност на влага често предизвикува пролиферација на фунги на површината.
Сукалата се традиционално присутни во кујната на македонските семејства, каде производите направени од брашно се високо застапени и се многу важен дел од исхраната и прехранбените навики. Сепак, во модерни времиња современите машини за тестенини кои се широко достапни вклучуваат автоматска функција за развлекување на тестото и како такви сè повеќе го заменуваат рачното сукало во кујната. Поради таа причина, како и поради индустриското производство на повеќето видови на прехранбени артикли во кои традиционално се користи сукалото, помладите генерации во Македонија во многу мал процент се запознаети со вештината на сукање, односно користење на сукалото.
Базилика „Пресвета Богородица Лихењска“

Базилика „Пресвета Богородица Лихењска“ (|Bazylika Najświętszej Maryi Panny Licheńskiej w Licheniu Starym) — соборна црква во Лихењ Стари кај Коњин, Полска, посветен на Богородица Комплексот е изграден во периодот од 1994 до 2004. Оваа црква е најголем христијански храм во Полска и еден од најголемите во светот.
Наум Попески

Наум Попески (25 ноември 1947-20 јануари 2025) — македонски писател, поет за деца, новинар, преведувач и публицист.
1 Животопис
Наум Попески е роден во Вевчани на 25 ноември 1947 година. Студирал на Филолошкиот факултет во Скопје. Тој бил долгогодишен новинар и уредник на додатокот за деца „''Колибри''“ на „Нова Македонија“.Член на ДПМ од 2000 година. За своето долгогодишно - плодно поетско творештво за деца, добитник е на повеќе награди и признанија, како и Наградата Гран при и Награда за животно дело.
2 Творештво
Наум Попески е автор на книгите:
* „Ајде да растеме“ поезија за деца,(1982)
* „Бонтон за деца“, (1991)
* Бонтон за деца, преведена на албански јазик: Bontoni per femije (1995)
* ,Еко - бонтон за деца“,(2006)
* „Марко Поло - големиот морепловец и истражувач“, публицистика (1994)
* „Детелинка со четири листа“ поезија за деца (1995)
* ,Дневникот на Мартина“ патеписни белешки од Јадран (2003)
* „Принцезата Дијана“ - бајка која се претвори во трагедија публицистика (1997)
* „Спомени во слики“ (2007)* „Една грешка - мака тешка“,песни и раскази за сообраќајната култура на децата (2009) * ,Изворчиња - поточиња“, поезија за деца (2007)
* „Летни светни светулке“ поезија за деца (2012)
* Анегдоти - згоди и незгоди на македонските писатели за деца (2013)
* „Наумување“ поезија за деца (2015)
* „Низ сончевиот пат на македонската азбука“, македонската азбука опеана во стихови за најмалите и со соодветни илустрации (2016)
* Ново, дополнето издание, „Бонтон за деца“, адаптирано за децата од претшколска возраст, издание на „''Детска радост''“ „Просветно дело“, Скопје (2017)
* „Поетот од Порече“, монографска книга во соавторство со поетот Саво Костадиновски (2018)
*„Чаробна крила“, избор од поезијата за деца на Наум Попески, во препев на Душан Ѓуришиќ, доајен на поезијата за деца во Црна Гора (2018)
*„Златна диплома“ од босанскиот писател за деца проф. д-р Бајрузин Хајро Планјац, во превод на Наум Попески (2018)
*„Дувни, дувни ветренце“, стихозбирка за деца (2019)
*Мојот прв албум за природата - Безбедна природа, безбедно детство, стихови на Наум Попески, во издание на Здружение за заштита на животна средина НОВ ИМПУЛС (2019)
*,,Тајните на дедовата воденица“, роман за млади од проф. д-р Хајро Плањац, во превод на Наум Попески, рецензент проф.д-р Ферид Мухиќ (2022)
3 Наводи
**
Династија Котроманиќи

Котроманиќите биле кралско владеачко семејство на Босна и околните земји. Тие од 13 век владееле како банови кога во 1377 државата станала кралство. Тие владееле со кралството до доаѓањето на Турците и припојувањето на Босна кон Отоманското Царство во 1463 година.
1 Членови
1.1 Банови на Босна
* Пијезда I (1250–1287)
* Пријезда II (1287–1290)
* Стефан Котроман (1287–1299)
* Стефан II Котроманиќ (1322–1353)
* Твртко I (1353–1377)
1.2 Кралеви на Босна
* Твртко I (1377–1391)
* Стефан Дабиша (1391–1395)
* Јелена Груба (1395–1398)
* Стефан Остоја (1398–1404)
* Твртко II (1404–1409)
* Стефан Остоја (возобновен) (1409–1418)
* Стефан Остоиќ (1418–1421)
* Твртко II (возобновен) (1421–1443)
* Стефан Томас (1443–1461)
* Стефан Томашевиќ (1461–1463)
2 Поврзано
* Историја на Босна и Херцеговина
* Список на владетели на Босна
Зимски олимписки игри 1952

VI Зимски олимписки игри се одржале од 14 до 25 февруари 1952 година во Осло, Норвешка. Со тоа, Зимските оимпсики игри за првпат биле организирани во Скандинавија, од каде што се смета дека потекнуваат современите зимски спортови.
Во натпреварувачката програма на игрите, за првпат биле вклучени и натпревари во скијачко трчање за жени.
1 Избор на град-домаќин
Градот Осло бил избран за домаќин на игрите, во конкуренција на уште два града. Гласањето се одало на 40. седница на МОК, која се одржала во Стокхолм на 21 јуни 1947 година. Со изборот, Осло станал првиот и досега единствен град, кој за време на одржувањето на Зимските олимписки игри бил главен град на земјата-домаќин на игрите. Ова биле првите Зимски олимписки игри, за кои градот-домаќин бил избран по пат на гласање од страна на претставници на земјите-членки на МОК.
Резултати од гласањето за избор на град-домаќин на Зимските олимписки игри 1952
Град, Земја, Прв круг
Осло, 18
Кортина д'Ампецо, 9
Лејк Плесид, 1
2 Краток преглед
* Домашниот натпреварувач Јалмар Андерсен освоил три златни медали во брзо лизгање (во трките на 1500, 5000 и 10000 m).
* Во алпско скијање, Андреа Мид Лоренс од САД освоила златни медали во слалом и велеслалом.
* Спортот бенди бил демонстративен спорт, но повеќе никогаш не бил дел од Олимписките игри.
* Хокеарската репрезентација на Канада ја продолжила доминацијата во хокеј на мраз, освојувајќи го петтото злато на шестиот олимписки турнир.
3 Спортови
Спортистите биле одликувани со медали, натпреварувајќи се во 22 дисциплини во 6 спортови. Демонстративен спорт бил спортот бенди, кој претставува варијанта на спортот хокеј на мраз, но не се игра со стандардната плочка (пак), туку со топче.
4 Распоред на натпревари
Во продолжение е даден распоред на натпреварите по натпреварувачки денови, но само во спортовите за кои биле доделени медали.
5 Земји-учеснички
Вкупно 694 спортисти од рекордни дотогаш 30 земји улествувале на Зимските олимписки игри во Осло. Своето прво учество го забележале Нов Зеланд и Португалија. Повратници на Зимските олимписки игри биле Австралија, Германија и Јапонија, а Јужна Кореја, Лихтенштајн и Турција не учествувале на игрите, иако учествувале во 1948 година.
6 Освојувачи на медали
1, 7, 3, 6, 16
2, 4, 6, 1, 11
3, 3, 4, 2, 9
4, 3, 2, 2, 7
5, 2, 4, 2, 8
6, Канада, 1, 0, 1, 2
1, 0, 1, 2
8, 1, 0, 0, 1
9, 0, 3, 0, 3
10, 0, 0, 4, 4
7 Поврзано
* Олимписки игри
* Зимски олимписки игри
* Меѓународен олимписки комитет
8 Надворшни врски
* , МОК
Твртко I

Стефан Твртко I (босански, хрватски: ''Stjepan Tvrtko'', |Стефан Твртко, Stefan Tvrtko) (1338 – 10 март 1391) бил средновековен босански владетел. Тој владеел со Босна од 1353 до 1366, од 1377 бил бан на Босна додека од 1391 година бил прв босански крал.
Твртко бил добар владетел и владеел со територијата на денешни Босна и Херцеговина, но и со Далмација во Хрватска и Рашка. Тој бил дел од кралското семејство Котроманиќи. Твртко е познат по тоа што успеал својата држава од бановина да ја претвори во независно кралство.
1 Кралска лоза
Претходници на Твртко I
2 Поврзано
* Историја на Босна и Херцеговина
* Котроманиќи
Сен Шели ди Тарн

Сен Шели ди Тарн (|Saint-Chély-du-Tarn) село во општината Сент Аними на департманот Лозер, Франција. Лежи во Тарнската Клисура.
1 Поврзано
* Сент Аними
* Тарнска Клисура
fr:Sainte-Enimie#Saint-Chély-du-Tarn
Црква Рождество на Пресвета Богородица (Сандомирск)

Сандомирската катедрала (полски: ''Bazylika katedralna Narodzenia NMP w Sandomierzu'') е црква која се наоѓа во Сандомирск, Полска. Црквата е посветена на Пресвета Богородица, и била изградена во 1360 година во стил на готска архитектура. Во XVIII век била реновирана.
Нодар Кумариташвили

Нодар Кумариташвили (грузиски: ნოდარ ქუმარიტაშვილი; роден на 25 ноември 1988 во Боржоми - починал на 12 февруари 2010 во Вислер) бил грузиски санкач. Својата кариера ја започнал во 2008 година. Тој починал во несреќа, која ја имал на тренинг, неколку часа пред церемонијата на свеченото отворање Зимските олимпсики игри во Ванкувер. Тој е четвртата жртва за време на подготовките за настап на Зимските олимписки игри.
1 Несреќа и смрт
Кумариташвили се квалификувал за настап на поединечниот натпревар во санкање на Зимските олимписки игри 2010. На 12 февруари, тој се повреди на тренингот одржан на патеката за боб и санкање во Вислер, излетувајќи од патеката и удирајќи со главата во челичен столб. За време на несреќата, тој се движел со брзина од 144,3 км/ч.
Црква „Успение на Пресвета Богородица“ (Гдањск)

Црква „Успение на Пресвета Богородица“ (|Bazylika Mariacka Wniebowzięcia Najświętszej Maryi Panny) — црква која се наоѓа во Гдањск, Полска. Според преданијата, уште во 1243 г. дрвената црква Успение на Пресвета Богородица била изградена во времето на Свиетопелк II. Сепак, камен-темелникот на денешната црква бил ставен на 25 март, 1343 година.
Оваа римокатоличка црква е најголемиот христијански храм, изграден од тула, во светот.(највисока е Свети Мартин во Ландсхут, Германија) и најголемите објекти во Европа изградени во готска архитектура. До 1945 година таа била најголемата Евангелиска Лутеранска црква во светот. Таа е долга 105,5 метри, а широка 66 метри. Внатрешно, црквата има капацитет за 25.000 верници.
Тарнска Клисура

Тарнската Клисура (фр. ''Gorges du Tarn'') е клисура низ која тече реката Тарн помеѓу висорамнините Кос Межан и Кос де Советер, во јужна Франција. Најголемиот дел од клисурата се протега во департманот Лозер, а помалиот навлегува во департманот Аверон. Подрачјето на клисурата е прогласено за природен предел од посебно значење
Клисурата започнува од селото Кезак и завршува кај Ле Розје во должина од 53 км (од до ) и длабочина од 400-600 м.
1 Архитектура
Во минатото, по должината на клисурата се иградени многу замоци, од кои највеќето се средновековни. Интересни примери се Кастелбук, , Отериве, Ла Мален и Сен Ром де Долан.
2 Поврзано
* Кастелбук
* Сент Аними
* Сен Шели ди Тарн
Квалификации за европското првенство во фудбал 2012 - група Ц

Резултати на натпреварите од квалификациската групата Ц на Европското првенство во фудбал 2012 година.
1 Табела
Легенда
Победник во групата кој оди директно на завршницата
Екипи кои се квалификувале за бараж натпревари
2 Резултати
----------------------------------------------------;Забелешки
* Забелешка 1: Како казна за проблемите со публиката на прекинатиот натпревар помеѓу Србија и Италија, на Србија и беше наредено да го игра својот натпревар против Северна Ирска зад затворени врати, со тоа што една забрана за публика условно за 2 години. Исто така и Италија доби условно една забрана за публика за 2 години. Сепак под жалба на Ирската Асоцијација и со декрет на УЕФА на натпреварот Србија - Северна Ирска им беше дозволено на 200 навивачи од Севрна Ирска да присуствувааат на натпреварот. На српските навивачи не им се дозволи да го посетат натпреварот против Естонија на гостински терен.
Ева Жетелска Фелешко

Ева Жетелска Фелешко (полски: ''Ewa Rzetelska-Feleszko'', 1932 - 2009) била полски лингвист, македонист и славист. Таа е автор на 11 монографии и на повеќе од 340 научни трудови од областа на дијалектологијата, ономастиката и на историјата на словенските јазици.
1 Творештво
Од 1972 година, па сè до 2004 година, Ева била раководител на Одделението за ономастика при Полската академија на науките, а од 1990 до 1996 била директор на Славистичкиот институт, исто така при Полската академија на науките. Ева Фелешко била активен член на повеќе меѓународни истакнати организации, како што се Меѓународниот комитет за ономастика (ИЦОС), Интернационалното друштво за дијалектологија и геолингвистика, Меѓународниот славистички комитет итн. Со свои значајни трудови има учествувано на повеќе од 30 меѓународни научни конгреси и конференции. Нејзиното учество беше забележително и на југословенските ономастички конференции што се одржуваа од седумдесеттите до деведесеттите години во тогашна Југославија. Повеќепати прусуствувала со реферати на Научната конференција на Меѓународниот семинар за македонски јазик,литература и култура, а нејзините прилози во списанијата Славистички студии (при Катедрата за славистика на Универзитетот во Скопје) и особено во научното списание „Македонски јазик“ се од големо значење. Нејзини најзначајни дела се: ''Polskie nazwy własne. Encyklopedija'' (''Енциклопедија на полските сопствени имиња'') и ''Słowiańska onomastyka. Encyklopedija'' (''Словенска ономастика. Енциклопедија'').
2 Наводи
*
3 Поврзано
* Македонистика
* Список на македонисти
* Славистика
Лилјана Минова-Ѓуркова

Д-р Лилјана Минова - Ѓуркова (- ) ― македонски македонист и редовен професор на Филолошкиот факултет „Блаже Конески“ при Универзитетот „Св. Кирил и Методиј“.
1 Творештво
Таа е една од најпродуктивните македонски македонисти во областа на македонистиката. Нејзината четиридецениска творечка дејност ја вбројува во еден од најплодните македонисти во Македонија, чии трудови се познати и во светските славистички центри. Во својот творечки живот објавила над 270 библиографски единици во Македонија, Европа и САД во многу научни списанија, зборници, единици и слично. Како најсовремени и најквалитетни нејзини дела се прифатени универзитетските учебници ''„Синтакса на македонскиот стандарден јазик“'' и ''„Стилистика на современиот македонски јазик“''. Исто така таа е заслужна и за издавање на учебници за летната школа при Меѓународниот семинар за македонски јазик, литература и култура, учебници по македонски јазик за странци и слично. За афирмацијата на македонскиот јазик во странство, Минова - Ѓуркова издала уште две книги: „Граматика на македонскиот јазик за странци“ со превод на француски јазик во 2006 година и во 2007 истата книга со превод на англиски јазик. Покрај издаваштвото, таа била основач и прв претседател на Советот за македонски јазик.
Голем е придонесот на Лилјана Минова - Ѓуркова за реализирање на меѓународни и домашни проекти и еден од најзначајните проекти е монографијата на македонски јазик објавена во Ополе, Полска во рамките на општословенскиот проект „Најнова историја на словенските јазици - современи промени во словенските јазици“. Како дел од нејзиниот меѓународен ангажман се вбројува и активноста како претставник на македонистиката во меѓународни тела како на пример Меѓународната комисија за пручување на граматичката структура на словенските јазици.
2 Наводи
*
3 Поврзано
* Македонистика
* Список на македонисти
* Македонски јазик
Ватрослав Облак

Ватрослав Ингациј Облак (словенечки: ''Vatroslav Oblak'', Цеље, - Цеље, ) — словенечки и австриски лингвист, славист и македонист.
1 Животопис
Облак своето образование го започнал во основното училиште во Цеље каде во истиот град го продолжил и гимназиското образование, но при крај го напуштил образованието поради заболување од туберкулоза. Наскоро го продолжил образованието, но поради несогласување со авторитетите се преселил во Загреб кога во 1886 година матурирал. Облак заминал за Виена каде студирал словенечка филологија. На 11 март 1891 се здобил со титула „доктор на науки“ каде и добил стипендија за да замине во Македонија и престојувал во Солун каде ги проучувал македонските дијалекти. Но турските власти го затвориле по што австрискиот конзул реагирал за да го ослободат и ја напуштил Македонија. По краток престој во Виена, тој повторно отпатувал но овој пат во Далмација каде го проучувал чакавското наречје.<ref>''Slovenski biografski leksikon'' 1925-1991.'' (2009). Elektronska izdaja. Ljubljana: SAZU
2 Творештво
По запишувањето на факултет започнал со издавање на списанието „Архива за словенска филологија“ и во 10 години напишал околу 150 статии. Го проучувал словенечкиот јазик и неговите дијалекти, дијалектите на хрватскиот јазик и македонските дијалекти. Значајно дело е „Македонските студии“ (''Macedonische Studien'') каде се обработени македонските дијалекти.
3 Поврзано
* Македонистика
* Список на македонисти
Му (изгубен континент)

Му е име на хипотетички континент кој наводно постоел во еден од океаните на земјата, но исчезнал во зорите на човековата исорија.
Концептот и името биле предложени во 19 век од писателот Августус Ле Плонгеон, кој тврдел дека неколку девни цивилизации, како тие од Египет и Месоамерика, биле создадени од бегалците од МУ – кој го лоцирал во Атлантскиот Океан.
Овој концепт бил популизиран и објаснет од Џејмс Чрчвард, кој тврдел дека Му неговаш бил сместен на Тихиот Океан
1 Историја на концептот
1.1 Модерни теории
Концептот на Чрчворд за Му е елабориран од друг писатели. Грахам Хенкок тврди дека уништувањето на Му се случило околу 10,000 г.п.н.е , додека Џејмс Брамвел и Вилијам Скот-Елиот тврдат дека катаклизичките настани започнале пред 800,000 години.
2 Критика
2.1 Геолошки Докази
Светилиште на Пресвета Богородица

Светилиште на Пресвета Богородица (полски: ''Sanktuarium maryjne w Ludźmierzu'') — црква која се наоѓа во Луџмјеш, Полска. Луџмјешката парохија е една од најстарите парохии во Подхале. Својата историја ја започнува во 13 век. Во 1234 година од страна на Теодор Грифита била изградена дрвена црква, веднаш по добивањето на дозвола од страна на епископијата во Краков. Објектот во 1796 година бил изгорен, пред сè поради постојаните напади од страна на Татарите. Во текот на 19 век, црквата била реновирана целосно, и била изградена црква во неоготски стил. Во 1997 година црквата била посетена од папата Јован Павле II.
Богородична базилика (Гњезно)

Богородична базилика или Успение на Пресвета Богородица и Свети Адалберт (полски: ''Bazylika Archikatedralna Wniebowzięcia Najświętszej Marii Panny i św. Wojciecha'') — црква во градот Гњезно, Полска. Христијанскиот храм бил изграден во готска архитектура. Најпознат е по бронзената порта на која е насликано мачењето на Свети Адалберт.
Лазаристи

:''Оваа статија е за религиозно движење. За македонското преродбеничко движење видете лозарско движење.''
Лазаристите во Македонија биле членови на Лазаристичката мисија, основана во Истанбул во 1776 г. со цел да се пропагира католичката вера меѓу православното население на Отоманското Царство. Лазаристите ја ширеле и идејата за унија со католичката црква. Во Македонија основале мисии во Солун (1854) и во Битола (1856), при што и била изградена католичката црква „Пресвето Срце Исусово“ и бил основан црковен хор. Лазаристичкото училиште на француски јазик, субвенционирано од француската влада, стекнало особено голема популарност.
Идејата за создавање на ''Лазаристичка мисија'' потекнува од Свети Викентиј Паулски за време на неговата служба како капелан на богатото семејство на Гонди во почетокот на XVII век. Двата главни проблеми на црквата во Франција во тоа време, Свети Винсент ги сметал за ниското ниво на образование и религиозноста меѓу најсиромашните сегменти на општеството, особено на селаните, како и ниското ниво на образование и побожност помеѓу свештенството. Решавање на овие два проблеми и станува главна задача на овој католички ред создаден во 1624.
2 Поврзано
* Пропаганда
* Историја на македонскиот народ
2 Поврзано
* Скопска бискупија
* Богомилство
Црква Свети Флоријан (Краков)

Катедралата Свети Флоријан (полски: ''Kościół św. Floriana w Krakowie'') е црква која се наоѓа во Краков, Полска. Црквата посветена на Свети Флоријан била изградена во периодот од 1185 до 1216 година. На неколкупати била реновирана. По Полско-шведските војни, црквата била реконструирана во стил на барок. По ова, црквата служела за крунисување на новите кралеви како и место во која биле погребувани голем број на кралеви.
Папа Јован Павле II во црквата од 17 септември 1949 до септември 1951 работел како викар. Во 2002 година тој ја посетил црквата во улога на папа.
1 Наводи
***
Национална гарда на Вермонт

Националната гарда на Вермонт — националната гарда на сојузната држава Вермонт под капата на Националната гарда на Соединетите Американски Држави. Таа е составена од Националната армиска гарда на Вермонт и од Националната воздушна гарда на Вермонт. Заедно тие се именувани со името Зелени планински момчиња, иако има и жени во нивниот состав. Двете воени единици го користат првото знаме на Република Вермонт. Бројноста на гардата била околу 2.600 во 2009 година.
1 Национална амриска гарда
Модерната национална гарда на Вермонт била создадена во 1920.
2 Национална воздушна гарда
158 борбено крило било создадени во 1946 година. Од 1989 до 1997 тоа било „воздушна одбранбена единица“. Во оваа гарда се и:
* 134 борбен сквадрон
* 158 воздушна единица за операциона поддршка
Македонски јазик (списание)

„Македонски јазик“ е научно списание за македонскиот јазик, македонистиката и развојот на македонскиот јазик кое денес го издава Институтот за македонски јазик „Крсте Мисирков“ при Универзитетот „Св. Кирил и Методиј“ во Скопје, Македонија. Списанието излегува периодично, најчесто еднаш годишно што опфаќа теми за целата македонистика од тековната година со научни трудови од светки реномирани македонисти.
1 Развој
Научното списание „Македонски јазик“, кое опстојува повеќе од половина век, започнало да излегува како месечен билтен на Катедрата за македонски јазик при Филозофскиот факултет во Скопје, во јануари 1950 година. Иницијативата потекнала од шефот на Катедрата професорот Блаже Конески. Првиот уреднички состав на билтенот бил составен од Блаже Конески, Крум Тошев, Божо Видоески и Радмила Угринова - Скаловска. Скромноста и самокритичноста на редакцијата се гледала не само во определбата како билтен, туку и во неговиот обем – еден и пол печатарски табак или 24-25 печатени страници, со прилично мал формат, што многу брзо се покажа недоволно во однос на интересот за соработка во него. Изданието имало за цел да ги објавува трудовите од областа на македонскиот јазик, кои најмногу третираа правописни, лексички и други прашања.
Уште во првите броеви во билтенот си најдоа место и сериозни научни трудови на Б. Конески и К. Тошев, како и на многу други личности кои професионално и по образованост беа поврзани со јазична проблематика и оставиле длабока трага во македонистиката од тоа време. Се третирале и прашања од дијалектологијата и дијалектолошки истражувања. Така „Македонски јазик“ како билтен на Катедрата за македонски јазик набргу станало списание на Институтот за македонски јазик „Крсте Мисирков“ во Скопје, низ кое најдобро може сè до денес да се следи развојот и растот на македонската наука за јазикот.
2 Тековна редакција
:Редакција:
* Снежана Веновска - Антевска (''заменик на одговорниот уредник'')
* Олгица Додевска - Михајловска (''секретар'')
* Лилјана Макаријоска (''одговорен уредник'')
* Стоја Поп-Атанасова
* Лидија Тантуровска
:Уредувачки одбор:
* Лилјана Минова - Ѓуркова
* Коста Пеев
* Влоѓимјеж Пјанка
* Трајко Стаматоски
* Рина Усикова
* Виктор Фридман
* Гизела Хавранек
3 Наводи
*''За почетоците на „Македонски јазик“, Радмила Угринова - Скаловска, Списание „Македонски јазик“, Скопје 2009.''
4 Поврзано
* Институт за македонски јазик „Крсте Мисирков“
* Македонистика
Христина Андоновска

Христина Андоновска — македонски асистент-истражувач на Институтот за македонски јазик „Крсте Мисирков“.
1 Животопис
Христина Андоновска била родена во Скопје во 1973 година. Таа завршила на Филолошкиот факултет при Универзитетот „Кирил и Методиј“, додека последипломски студии завршила на Универзитетот Нова Сорбона во Париз со магистерска теза „''Глаголите на чувства во македонскиот и во францускиот јазик''“. Христина Андоновска учествувала во два научноистражувачки проекти: Интенцијално-синтаксички речник на македонските глаголи и Речник на синоними во македонскиот јазик.
2 Научни трудови во списанија и зборници
* Лингвостилистички пристап кон циклусот Мрачи од Јордан Даниловски Во: Втор научен собир на млади македонисти, Скопје 1995, 86-96
* Издавачката дејност на Филолошкиот факултет од 1946 до 1996, Литературен збор XLIII, кн. 5-6, Скопје 1996, 131-135
* Стилската функција на категоријата време - врз примери од книгата Забранета одаја од Славко Јаневски, Во: Трет научен собир на млади македонисти, Скопје 1997, 119-128
* Јазикот во упатствата на лековите и во рекламниот материјал посветен на нив, соавторство, Во: Македонскиот јазик во јавното општење, Јазикот наш денешен кн. 3, Скопје 2000, 306-323
* Глаголи на страв - обид за интенцијално-синтаксичка анализа, Во: Македонскиот глагол – синхронија и дијахронија, Јазикот наш денешен кн. 4, Скопје 2001, 73-80.
* Krste Misirkov – vie et oeuvre, VIII Colloque international Journées macédoniennes, Institut national des langues et civilisations orientales - INALCO, Paris, 2003
* Continuité et spécificité de la langue macédonienne (IX-X Colloque international Journées macédoniennes, Institut national des langues et civilisations orientales - INALCO, Paris 2006
* Прирокот во текстот на Законот за употребата на македонскиот јазик – од стилска гледна точка, Литературен збор, кн. 1-3, Скопје 2009
3 Наводи
*
4 Поврзано
* Македонистика
* Список на македонисти